stanford-oval/wikipedia huggingface dataset:
פיטר קאלן
קריירה > כאופטימוס פריים

בראיון עמו, קאלן נזכר במבחן הבד שנעשה לו לתפקיד דיבוב דמותו של מנהיג הרובוטריקים הטובים אופטימוס פריים בברבנק, קליפורניה. כאשר קרא את התקציר לדמות, הוא זיהה שמדובר בהזדמנות פז ונזקק לעצה מאחיו לארי, שאמר לו: "פיטר, אל תהיה כוכב הוליוודי, תהיה גיבור אמיתי. גיבורים אמיתיים לא צועקים ומתנהגים קשוח. הם חזקים מספיק בשביל להיות עדינים, מלאי חמלה והבנה. אז תשלוט בעצמך". בהמשך הוא גילה מסוכנו שלא רק שזכה בתפקיד דמותו של אופטימוס פריים, אלא גם של איירונהייד.
קאלן ציין שאופטימוס פריים היה תפקיד הדיבוב החביב עליו ביותר, ושהוא ביסס את קולו של מנהיג הרובוטריקים על אחיו הבכור לארי, ששירת בווייטנאם. "כשהוא חזר הבייתה, יכולתי לראות בשינוי שבו. הוא היה שקט יותר, והיה אדם וגיבור עבורי. התבוננתי והקשבתי לו. לא הייתה לי הזדמנות לבצע עבודה של גיבור-על, וכשההזדמנות הגיעה, הקול הנכון פשוט יצא ממני ונשמעתי כמו אופטימוס".
לדבריו, לא היה לקאלן מושג לפופולריות של פריים עד למותה של הדמות בסרט משנת 1986, וזאת משום שהאולפנים מעולם לא נתנו לו מכתבי מעריצים מילדים, שמיועדים לאופטימוס. מותו של אופטימוס פריים הוביל לגל תגובות שהפתיע את מפיקי התוכנית. הם החיו מחדש את הדמות בפרק אחד בעונה השלישית של הסדרה, שנקרא בשם Dark Awakening ("התעוררות אפלה"). במקור הייתה זו אמורה להיות הופעתו האחרונה, אך כשבקשות המעריצים המשיכו, הופק פרק כפול בשם The Return of Optimus Prime ("שובו של אופטימוס פריים").
קאלן שב לדבב את דמותו של פריים בסרט הלייב אקשן "רובוטריקים" משנת 2007, ובהמשכיו "רובוטריקים 2: הנקמה", "רובוטריקים 3: אפלת הירח", "רובוטריקים 4: עידן ההכחדה", "רובוטריקים: האביר האחרון" ״באמבלי״ ו"רובוטריקים: עליית החיות", וגם במשחקי המחשב שהתבססו עליהם וכן "רובוטריקים: מלחמה על סייבטרון" (2010), "רובוטריקים: נפילתו של סייברטרון" (2012), "רובוטריקים: עליית הניצוץ האפל" (2014), "רובוטריקים: השמדה" (2015) ו"באמבלבי" (2018). בנוסף, קאלן שב לדבב את הדמות בסדרות המשך כדוגמת "רובוטריקים פריים" ו"רובוטריקים במסווה".
לקאלן הוצע לשוב ולדבב את קולו של אופטימוס פריים בסדרת האנימציה "רובוט צ'יקן", אולם בניגוד לחברו פרנק ולקר (שדיבב את מגהטרון), קאלן לא היה מעוניין לצחוק על דמותו של פריים, שהייתה אצילה וסמכותית.
קריירה > עבודות נוספות

בשנות השמונים והתשעים השתתף קאלן כמדבב במספר סדרות טלוויזיה, נוסף לסדרת "הרובוטריקים". סדרות אלו כללו את "פו הדב", "אבירי האור הקסום", "כח המחץ", "משפחת סילוני", "ספיידרמן וחבריו המדהימים", "הפוני הקטן שלי", "הדרדסים", "הזרבובים", "אגדות ברווזים", "צבי הנינג'ה", "רובוטים באים", "יחידת ההצלה של צ'יפ ודייל", "הגומונים", "קוסמים קטנים", "וולטרון", דיבוב דמותו של KARR מתוך סדרת הטלוויזיה "אביר על גלגלים" וכן בסרטים "גרמלינס", "פו הדב: ההרפתקה הגדולה ביותר", "הקטר הקטן", "טיגר: הסרט", "חזרזיר: הסרט", "פו הדב: האביב של רו" ו"פו הדב: סיפורו של פיל נפיל".
קאלן השאיל את קולו לא רק לסדרות טלוויזיה וסרטים, אלא גם קדימונים רבים לפרסומות וסרטי קולנוע וכן משחקי מחשב. הוא דיבב את דמותו של דמותג חברת נינטנדו מריו בסדרת האנימציה "דונקי קונג" המבוססת על משחק הווידאו, והיה המדבב הראשון של הדמות. מאוחר יותר שימש כקריין בהקלטות של קטעי מוזיקה שונים, וכן במשחקי מחשב של חברת Blizzard Entertainment.
קאלן שב לדבב בשנית את קולו של KARR בפרק בסדרת אביר על גלגלים החדשה ששודר ב-21 בינואר 2009.
קריירה > חייו הפרטיים

קאלן נשוי ולו ארבעה ילדים ושלושה נכדים. הוא חבר קרוב של שותפו לעבודה בסדרת הרובוטריקים פרנק וולקר.
פרסים והוקרה

בכנס החובבים בוט-קון 2010, קאלן נבחר לאחד מארבעת המדבבים שנכנסו להיכל התהילה של הרובוטריקים בזכות עבודת הדיבוב שלו. שלושת האחרים הם פרנק ולקר (קולו של מגהטרון), כריס לאטה (קולו של סטארסקרים) ודן גילבזן (קולו של באמבלבי). כמו כן, הופעתו של קאלן בסדרת האנימציה "רובוטריקים פריים" זיכתה אותו במועמדות לפרס אמי לשנת 2011.
בספטמבר 2014, קאלן הטביע את חותמו בטקס להנצחת דמותו של אופטימוס פריים בתיאטרון הסיני של גראומן הממוקם בשדרת הכוכבים של הוליווד.
הערות שוליים

↑  Hidalgo, Pablo. Transformers Vault: The Complete Transformers Universe Showcasing Rare Collectibles and Memorabilia, Abrams, 2011, Foreword by Peter Cullen, p. 7
↑  Lee, Chris (Spring 2014). "An Optimal Voice for Optimus". Hero Complex, Los Angeles Times. p. 22
↑   Peter Cullen & The Inspiration Behind Optimus Prime, סרטון  באתר יוטיוב
↑  Prime Time: Cullen's 'Transformers' Resurrection, Hanh Nguyen, November 7th 2006
↑   Optimus Prime and Peter Cullen Imprint Ceremony, סרטון  באתר יוטיוב
| --- | --- |
בקרת זהויות :  NLI: 987007443470705171  LCCN: no00091613  MusicBrainz: ca046fa6-ae9a-4a6e-9c58-d26939218f30  VIAF: 56164030   WorldCat (עם VIAF): 56164030 
פיטר קאלן מניח את ידיו בבטון בטקס להנצחת דמותו של אופטימוס פריים בתיאטרון הסיני בשדרת הכוכבים של הוליווד, ספטמבר 2014.
פיקוח כלי הרכב הממלכתי

| --- | --- |
סמל המינהל

תג היחידה של המינהל
 מידע כללי
 מדינה:  רוסיה 
 סוכנות אם:  משרד הפנים 
 סוכנות בת:  DPS 
 תאריך הקמה:  3 ביולי 1936
 מטה מרכזי:  מוסקבה
 http://www.gibdd.ru
 
פיקוח הרכבים הממלכתי של משרד הפנים של רוסיה (ברוסית: Государственная автомобильная инспекция Министерства внутренних дел Российской Федерации, בראשי תיבות: ГАИ МВД РФ) היא סוכנות אכיפת החוק האחראית לאכיפת חוקי התנועה ברוסיה - משטרת תנועה. הגוף אחראי להסדרת התעבורה, לחקירת תאונות דרכים ואיוש נורות העצירה. בין משימותיה נכללים גם צמצום תאונות הדרכים בכלל והתאונות הקטלניות והקשות בפרט תוך שיפור איכות חייהם של הנהגים והמשתמשים בכבישים באמצעות הכוונת התנועה והזרמתה.
המינהל מהווה חלק ממשרד הפנים והוא אחראי לאכיפה בכל כבישי רוסיה.
היסטוריה

משטרה ראשונה מסוגה לענייני תנועה הוקמה ברוסיה לראשונה ב-1907 בעיר סנקט פטרבורג.
במתכונתה הנוכחית המשטרה הוקמה בשם גה-אי (רוסית: ГАИ, Государственная Автомобильная Инспекция) ב-3 ביולי 1936 כמשטרת התנועה הסובייטית שנשאה רשמית את השם "פיקוח הרכבים הממלכתי".
הגוף היה חלק מנקוו"ד ועסק במאבק בתאונות, פיתוח סטנדרטים טכניים של תפעול כלי רכב, פיקוח על הכנת הנהגים וחינוכם וניהול רישום תאונות, ניתוח הגורמים להם, הבאתם לדין של נהגים שביצעו עבירות פגע וברח, ניהול הנפקת לוחיות הרישוי, גיליונות נתונים, מאגר כלי רכב ואיתור נהגים שהתחמקו מאחריות לתאונה מזירת התאונות השונות.
בשנת 1961 הגוף אוחד עם המחלקה לבקרת התנועה (Отдел по регулированию уличного движения) של משרד הפנים הסובייטי, שהתקיים בשנים 1931–1961 ונועד להכוונת התנועה. בשנת 1982 הופק סרט קולנוע בשם "פקח התנועה" (Инспектор ГАИ) בכיכובם של סרגיי ניקוננקו וניקיטה מיכאלקוב, שצולם בלייפאיה שבלטביה הסובייטית ומגולל את חייו של פקח במשטרת התנועה במסגרת עבודתו.
לאחר פירוק ברית המועצות, שמו שונה ל-GIBDD - המינהל הראשי לבטיחות בתעבורה. הגוף סופג ביקורת בשל רמת השחיתות הגבוהה בו ובשל כך היו שמועות ממרץ 2017 כי הגוף יפורק עד דצמבר 2018, כחלק מהרפורמה במשטרה הרוסית וימוזג לתוך שירות הסיור של המשטרה. ברם, שר הפנים הכחיש את השמועות הללו.
ב-28 במאי 2024 הסוכנות שינתה את שמה וחזרה באופן רשמי לשמה ההיסטורי "פיקוח הרכבים הממלכתי".
מבנה וארגון

שירות סיור הדרכים (Дорожно-патрульная служба)
שירות ארגון פיקוח ותעבורת דרכים (Служба дорожной инспекции и организации движения)
בדיקה והרשמה (Служба технического осмотра и регистрации)
חטיבת החקירות (Подразделения розыска автотранспорта)
ראשי המינהל

| שם | תקופת כהונה |
| --- | --- |
ולדימיר פיודורוב: 1992 - 2002
ויקטור קיריאנוב: 2002 - 2011
ולדימיר שבצוב: 2011
ויקטור נילוב: 2011 - 2017
מיכאיל צ'רניקוב: 2017 - ואילך
גלריה

לוגו משטרת התנועה הרוסית
מרכז הבקרה וחדר המצב המבצעי של משטרת התנועה הרוסית בעיר אוריול.
תג משטרת התנועה של ברית המועצות.
תערוכה במוזיאון להיסטוריה של משטרת התנועה של דונייצק, אוקראינה.
רכב משנות השבעים והשמונים מדגם GAZ-24 וולגה, ששימש כניידת, מותקן כאנדרטה בחזית בניין משטרת התנועה בעיר ניז'ני נובגורוד.
שוטר תנועה במוסקבה. שנת 1935.
שוטרת מכווינה את התנועה ברחובות מוסקבה. נובמבר 1945.
רכב מוסקביץ' דגם 400–420 בצבעי משטרת התנועה הסובייטית.
ניידת משטרת התנועה הסובייטית מדגם גא"ז 21.
שוטרת תנועה בלנינגרד. שנת 1942.
ניידת שירות הסיור בסנקט פטרבורג
ראו גם

פיקוח הרכבים הצבאי (רוסיה)
משטרת הפדרציה הרוסית
מיליציה (ברית המועצות)
משרד הפנים (רוסיה)
אגף התנועה
הערות שוליים

↑  Iskrina, N. A.; Khrapov, I. S. (1996). GAI: 60 years (ברוסית). Moscow: The Joint Editorial Office of the Russian Ministry of Internal Affairs.
↑  https://tass.ru/politika/4706406
↑  https://rtvi.com/news/uzhe-est-glava-gibdd-soobshhil-o-ee-pereimenovanii-obratno-v-gai/
פוליאמין

| --- | --- |
 מספר CAS:  27308-78-7
 
פוטרסין
קדוורין
ספרמידין
ספרמין
פוליאמינים הם מולקולות פחמניות קטנות בעלות מטען חיובי המכילות שתי קבוצות אמין ראשוני או יותר. ניתן למצוא אותן בכל סוגי היצורים החיים (למעט בשני מיני חיידקים[דרוש מקור]).
מולקולות הפוליאמינים נקשרות למולקולות DNA ,RNA, חלבונים וממברנות. בין היתר מסייעות מולקולות אלה בסינתזת חלבונים וחומצות גרעין, מעורבות ביצירת מבנה הכרומוזומים, ביטוי גנים ותרגום RNA. כמו כן, ידוע כי יש למולקולות אלו תפקיד גם בהעברת אותות לגדילה, חלוקה ומוות של תאים.
הפוליאמינים הנפוצים ביותר ידועים בשמות פיוטרסין (putrecine), ספרמידין (spermidine) וספרמין (Spermine). עקב חשיבותם הרבה לקיום תהליכי החיים בתא, ריכוזם מפוקח בקפידה על ידי סידרה של מערכות בקרה. מחקר שבחן השפעת נטילת תוסף עשיר בספרמידין על ציוני מבחני זיכרון של בני 60-90 שחשו ירידה קוגניטיבית, לא מצא השפעה כזו.
קיים ויכוח בקהילה המדעית, האם ניתן לסווג את הפוליאמינים כהורמונים צמחיים. ידוע כי עיכוב ביצירת פוליאמינים בתא הצמחי, עשוי לפגוע בגדילתו התקינה.
הערות שוליים

↑  Claudia Schwarz, Gloria S. Benson, Nora Horn et al., Effects of Spermidine Supplementation on Cognition and Biomarkers in Older Adults With Subjective Cognitive Decline | A Randomized Clinical Trial, JAMA Network Open
| --- | --- |
בקרת זהויות :  NLI: 987007563150805171  BnF: cb12258523s (data)  LCCN: sh85104589  NKC: ph323411
פה (אלבום)

פה הוא אלבום אולפן שביעי של המוזיקאי הישראלי אסף אמדורסקי שיצא בשנת 2016.
הפקה

מאז יציאת אלבום האולפן השישי של אמדורסקי צד א', הוציא שני אלבומים שהתבססו על שירים וותיקים ושורה ארוכה של שירים שהוקלטו במסגרות שונות, יצר אמדורסקי ציפייה גדולה לקראת אלבומו השביעי.
במשך ארבע שנים עבד אמדורסקי על האלבום. עם התקדמות העבודה קיבל מעיריית חיפה סטודיו בעיר התחתית. "הכנסנו לשם קצת אקוסטיקה, זוג רמקולים, מזרן, קומקום ומחשב עם תוכנת מוזיקה חדשה לי, כזו שתצליח להפתיע אותי ולהוציא ממני טעויות שיהפכו לדרך ראשית במוזיקה החדשה, אותה נשבעתי לגלות. לא עוד לכתוב את אותו השיר שוב ושוב. משהו חדש חייב להכתב על רקע הביטים, מתוך תת-ההכרה שתתקיים רק בשקט, במונוטוניות המצטברת ובבידוד", כתב אמדורסקי בפייסבוק על התהליך שהוביל להבשלת האלבום. "מחציתו השנייה של האלבום נכתבה שם במדרחוב ואחרי עוד שנה בה הייתי נוסע וחוזר אל המחבוא החיפאי חזרתי אל תל אביב עם אלבום מאוד אלקטרוני, עם מילים שעדיין חדשות לי ובלי חצי מושג איך מחברים את כל זה לכדי אלבום אחד נהיר שכיף להאזין לו ברצף והוא לא מעיק עליך ומכביד נורא. קראתי לגידי רז, שיפיק איתי מוזיקלית את הסיום. שבועיים-שלושה שהפכו לעוד שנה".
בתחילת 2016, במקביל לפרסום הקליפ "מגדלים" שהווה את הסנונית הראשונה מהאלבום, פתח אמדורסקי בגיוס מימון המונים להוצאת האלבום. במסגרת זו כתב אמדורסקי על יצירת האלבום: "בתקליט הזה, "פה", רציתי לשלב את כתיבת השירים בעבודת ההפקה, שיהיו כרוכים זה בזה מתחילת התהליך כדי להשיג סגנון יותר מרענן בשבילי, כדי להצליח לכתוב משהו חדש שלא ישחזר רגעים מוכרים ונוחים לי. בראשית 2012 קיבצתי את מיטב מכונות התופים והסינטים בדירתי השכורה ברחוב אלנבי, קומה ראשונה, ובין צעקות השיכורים וריח העשן העולה מתחנות הנייס גאי וההומלסים של השכונה, התחלתי לייצר את הרעשים הראשונים של האלבום. לאחר כשנה, כחלק ממיזם אומנים בעיר התחתית בחיפה, הקמתי אולפן קטן וקניתי (בתשלומים) מכשור חדש שטרם למדתי לתפעל וקיוויתי שמתוך הבורות הטכנית, הטעויות והניסיונות יצוצו הפתעות אותן אוכל לתעל לצלילים חדשים, למבנים והרמוניות שיתגבשו לשירים אותם לא אוכל לכתוב בשום צורה אחרת, מוכרת וצפויה. בהמשך, כשהחומרים נאספו והתבהרה תמונת האלבום, פניתי לעזרתו של גידי רז, מוזיקאי ותיק ורב פעלים, אלוף באלקטרוניקה, סינטים, סאמפלרים וגם גיטריסט מחושמל, אחריו אני עוקב למעלה משני עשורים. לפני שנה בדיוק נכנסנו עם הרבה רוח ונחישות לחבר את כל הקצוות. המילים והלחנים נכתבו בעיניים פקוחות למגדלים הצומחים בערים ההולכות והופכות צפופות, לשטחי השדות ההולכים וקטנים בדרך בין שתי הערים ולאנשים החזקים והחלשים שבשוליהן".
את עטיפת האלבום וכן את עיצוב הקליפים ערכו אלי מגזינר ותמר מושינסקי.
רשימת השירים

| מס' | שם | משך |
| --- | --- | --- |
| 1. | מגדלים  | 3:40 |
| 2. | שפה אחרת  | 5:29 |
| 3. | שדות צהובים  | 4:52 |
| 4. | לשיר  | 4:27 |
| 5. | אם נדע להפסיד  | 3:41 |
| 6. | המפקדים של מוגרבי  | 3:39 |
| 7. | חמש ציפורים  | 1:02 |
| 8. | כמה זה יפה מרחוק  | 5:30 |
| 9. | חיבוק ראשון  | 0:26 |
| 10. | אנשים שקופים  | 4:28 |
| משך כולל: | משך כולל: | 37:18 |
השתתפו בהקלטות

אסף אמדורסקי - תופים, בס, גיטרות וקלידים
גידי רז - קלידים וגיטרות
אוהד קוסקי - גיטרה
הוד מושונוב - קלידים
יונתן דסקל - קלידים
רונן בן חורין - קלידים
אורי קוטנר - בס
אשרף אבו שרקי - קולות
פקטורי גדילה דמויי אינסולין

ILGF
פקטורי גדילה דמויי אינסולין הידועים גם כ-IGF (ראשי תיבות של Insulin like Growth Factor) או סומטומדינים, הם מלקולות פוליפפטיד שמיוחסת להם עיקר ההשפעה על הגדילה. הסומטומדינים מיוצרים ומופרשים בעיקר מהכבד למחזור הדם. תפקידם העיקרי לעודד צמיחת סחוסים. כמו כן, הם פעילים בגדילת שרירי השלד והלב, התפתחות הריאות, גדילה והתחדשות של מערכת העיכול, גדילת הכבד והכליות, גדילת המוח, התחדשות קשרי הלימפה, תחזוקת והתחדשות כלי הדם, התעבות העור ורקמות החיבור. כמו כן יש להם תפקיד בהתמיינות כדוריות הדם.
בחינת מבנם הראה שהתפתחו מפרו אינסולין (פרקרסור בלתי פעיל של אינסולין שמפריש הלבלב). ישנם שלושה סוגי סומטומדינים, ויש להם מבנה דומה מאוד זה לזה:
פקטור גדילה דמוי אינסולין 1 - ‏Insulin-like growth factor 1‏ (IGF-1) - בעל חשיבות גדולה בגדילה של ילדים, ואצל מבוגרים יש לו השפעה אנאבולית - גידול שרירים ועצמות וזירוז ריפוי והתאוששות לשרירים שנגרם להם נזק. קיימים תכשירים רפואיים של הורמון זה, המשמשים לטיפול במקרים נדירים של גמדות מסוג תסמונת לרון - סוג נדיר של גמדות עקב חוסר של IGF-1 הנובע מחוסר בקולטנים להורמון הגדילה. נקרא על שם הרופא והחוקר הישראלי צבי לרון.
פקטור גדילה דמוי אינסולין 2 - ‏Insulin-like growth factor 2‏ (IGF-2) - בעל תפקיד בעיקר בתקופת ההריון - כהורמון הקשור לגדילת העובר. טרם פותח תכשיר רפואי מהורמון זה.
פקטור גדילה מכנו (MGF) - גורם לגדילת רקמת השריר ומזרז את ריפוי והתאוששות הרקמה במקרה שנגרם לה נזק. קיימים תכשירים רפואיים של הורמון זה.
רמת הסומטומדינים בדם עולה בתלילות ומגיעה לשיא בשנות העשרה המאוחרות, ואחר כך יורדת בהתמדה עד לעשור החמישי.
הסומטומדינים נישאים בדם על גבי חלבונים קושרים ספציפיים שמכונים ""IGF binding protein והם מווסתים את קשירת הפקטורים לרצפטורים. הרצפטור לסומטומדינים נמצא ברוב רקמות הגוף. זהו פוליפפטיד בן 1337 חומצות אמינו, הדומה מאוד לרצפטורים של האינסולין. החלבונים הקושרים מווסתים את ביטוי הסומטומדינים. ברמה נמוכה, הסומטומדינים קשורים לחלבון במקום לרצפטור. ברמה גבוהה מספיק חלק מהסומטומדינים נקשר לרצפטור.
רמת הסומטומדינים בדם גבוהה מאשר האינסולין אך רובה לא פעילה בגלל הקשירה לנשא. קשירה זו מאריכה את חיי הסומטומדינים.
בשנים האחרונות החל שימוש בלתי חוקי ב-IGF-1 וב-MGF על ידי ספורטאים - לפיתוח השרירים והעצמות. כל סוגי פקטורי הגדילה אסורים לשימוש על ידי הסוכנות העולמית נגד סמים בספורט (WADA).
פדרציית השחייה הבין-לאומית

| --- | --- |

 ענפי ספורט:  שחייה, קפיצה למים, כדורמים, שחייה אמנותית, שחייה במים פתוחים
 תחום השיפוט:  בין־לאומי
 השתייכות:  ASOIF
 מיקום המטה:  לוזאן, שווייץ
 נשיא:  כווית חוסיין אל מוסאלאם
 יושב ראש:  חוסיין אל-מוסאלם 
 תאריך ייסוד:  1908
 מקום ייסוד:  לונדון, בריטניה
 מספר חברות:  203
 www.fina.org
 
פדרציית השחייה הבין־לאומית (בצרפתית: Fédération Internationale de Natation, בראשי תיבות: FINA) היא פדרציית ספורט בין-לאומית שמוכרת על ידי הוועד האולימפי הבין-לאומי לפיקוח על תחרויות ספורט המים הבין־לאומיות. זוהי אחת מבין הפדרציות הבין־לאומיות שניתנה להם הזכות לפקח על ענף ספורט מהוועד האולימפי או מהקהילה הבין־לאומית. המשרד הראשי של הפדרציה נמצא בלוזאן, שווייץ.
כיום הפדרציה מפקחת על חמישה ענפי ספורט מים: שחייה, קפיצה למים, כדורמים, שחייה אמנותית ושחייה במים פתוחים.
היסטוריה

הפדרציה נוסדה ב-19 ביולי 1908 במלון מנצ'סטר בלונדון, בריטניה בסוף אולימפיאדת לונדון על ידי פדרציות השחייה הבלגית, הבריטית, הדנית, הצרפתית, הגרמנית, ההונגרית, הפינית והשוודית.
מספר פדרציות שחייה לאומיות לפי שנה:
1908: 8
1928: 38
1958: 75
1978: 106
1988: 109
2000: 174
2008: 197
2010: 202
2012: 203
2014: 204
2015: 208
2016: 207
2017: 209
2023: 208
אגודות יבשתיות

הפדרציות מקובצות לפי יבשות, וישנן 5 אגודות יבשתיות שבהן הן יכולות להיות חברות:
אפריקה (52): קונפדרציית השחייה האפריקאית (CANA)
אמריקה (45): איגוד השחייה של אמריקה (ASUA)
אסיה (44): פדרציית השחייה של אסיה (AASF)
אירופה (52): ליגת השחייה האירופית (LEN)
אוקיאניה (15): איגוד השחייה של אוקיאניה (OSA)
ראו גם

אליפות העולם בשחייה

סמלה הישן של FINA (לפני 2008)
סמל ישן
פעמים

| --- | --- |

 שפה:  שפות מרובות 
 מדינה:  ישראל 
 ISSN:  0334-4088
 
פעמים הוא רבעון בין-תחומי לחקר קהילות ישראל במזרח, היוצא לאור מטעם מכון בן-צבי לחקר קהילות ישראל במזרח החל משנת 1979. המאמרים ב'פעמים' עוסקים בנושאים מגוונים הקשורים לקהילות היהודיות בספרד, באגן הים התיכון ובמזרח. בחלק מן הגיליונות המאמרים מוקדשים לנושא מרכזי אחד. עד היום (חורף תשע"ט) התפרסמו 167 גיליונות. מייסד כתב העת ועורכו הראשון היה ד"ר יצחק בצלאל (1994-1979). בתחילת שנת ה'תשנ"ה (גיליון 61) החל לערוך את הרבעון פרופ' שלום רצבי ואחריו ערכוהו דוד מלכיאל ואבריאל בר-לבב. מזכיר המערכת הראשון ואחר כך עורך המשנה היה מיכאל גלצר (2013-1979). כיום עורך את כתב העת יאיר עדיאל.
ראו גם

ספונות: ספר שנה לחקר קהילות ישראל במזרח.
לקריאה נוספת

'פעמים' בראשית הדרך, גיליון 1, אביב תשל"ט, 1979
יצחק בצלאל, בעקבי 'פעמים' – על הדרך ויעדיה, גיליון 61, סתיו תשנ"ה
הערות שוליים

↑  ד"ר יצחק בצלאל, "הפעם בפעמים", פעמים 60 (עמ' 2–3), קיץ ה'תשנ"ד
פרופ' שלום רצבי, "הפעם בפעמים", פעמים 61, סתיו ה'תשנ"ה
ערך זה הוא קצרמרבנושא כתבי עת. אתם מוזמנים לתרום לוויקיפדיה ו.
פעמוניתיים

| פעמוניתיים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: פעמוניתיים
שם מדעי
 Campanulaceae ‏ז'יסייה, 1789
פעמוניתיים (שם מדעי: Campanulaceae) היא משפחה של צמחים בעלי פרחים מסדרת האסטראים, המכילה כ-70 סוגים של צמחים, רובם עשבוניים רב-שנתיים. בסוגים אלו נמנים כ-2000 מינים שונים, ההופכים את הפעמוניתיים למשפחה השנייה בגודלה בסדרתה, אחרי המורכבים.
מאפיינים

לפעמוניתיים מוהל שקוף או שרף חלבי. רוב בני המשפחה עשבוניים, אך ישנם מינים מעטים מעוצים. עליהם כמעט תמיד מסורגים, במקרים נדירים ביותר נגדיים. לפרחים צורה צינורית או פעמונית אופיינית, עם שפה המחולקת לאונות. מאפיין ניכר במשפחה הוא עלי הגביע המחודדים. הפירות הם ענבות, למעט מקרים בודדים של הלקטים יבשים. יוצאי דופן הם בני תת-המשפחה של הלובליה, שהייתה בעבר משפחה בפני עצמה וכעת כונסה עם הפעמוניתיים בעקבות מחקרים גנטיים.
תפוצה

הפעמוניתיים צומחים בר בכל היבשות פרט לאנטארקטיקה, מרוכזים בעיקר בחצי כדור הארץ הצפוני, אך גם נפוצים בדרום אפריקה.
בארץ ישראל

בארץ ישראל צומחים בר 21 מינים של פעמוניתיים, המחולקים לארבעה סוגים: 15 מיני פעמונית, 4 מיני סגולית, מין אחד של מישויה (מישויה פעמונית) ומין יחיד של פודנתון (פודנתון אזמלני).
המין ענבל גדול-פרחים מגודל כצמח נוי בהיקף קטן.
פסטיבל המדע של מכון ויצמן למדע

פסטיבל המדע של מכון ויצמן למדע היה פסטיבל המוקדש למדע, תרבות וטכנולוגיה שהתקיים בין השנים 2000–2012. עד לשנת 2010 הוא התקיים בחול המועד פסח, ולאחר מכן התקיים בסוכות. הפסטיבל כלל תצוגות, תחרויות, מופעים, סדנאות, תצפיות, תערוכות, סיורים, הרצאות והדגמות המיועדות לילדים, בני נוער ומבוגרים. הפסטיבל אורגן בתחילת דרכו על ידי היחידה לפעולות נוער ("צעירים במדע") שנטמעה בהמשך במכון דוידסון לחינוך מדעי, המאגד את הפעילויות החינוכיות של מכון ויצמן למדע.
רבות מהפעילויות בפסטיבל נערכו בגן המדע על שם קלור שבמכון ויצמן ובסביבתו של גן המדע. גן המדע, המהווה מוזיאון מדע הפועל תחת כיפת השמים, כולל עשרות מוצגים המדגימים עקרונות פיזיקליים ותהליכים אקולוגיים.
סדנאות מעשיות

בין הפעילויות בפסטיבל התקיימו סדנאות מעשיות שמסבירות שאלות מדעיות. להלן מספר דוגמאות:
בניית כלי נגינה ייחודיים תוך הבנת העקרונות הפיזיקליים העומדים בבסיסם.
המחשת אשליות אופטיות.
הכנת גלידה תוך שימוש בחנקן נוזלי.
סדנה על מזג האוויר בכדור הארץ הכוללת יצירת ענן בקופסה, וסופת טורנדו.
הבנת הסיבה לקיומו של זנב ארוך אצל דינוזאורים.
הצגת ניסויים הלקוחים מן המטבח והבנת תהליכים כימיים המתרחשים בזמן הבישול.
הבנת התחושה של אסטרונאוט הצועד בחלל או מדלג על פני הירח.
סדנאות לבנייה והעפה של עפיפונים.
סדנאות אנימציה ומשחקי חשיבה.
הדגמות אקרובטיקה מעולם הקרקס, ועוד.
תחרויות

הפסטיבל כלל תחרויות המציבות בפני המשתתפים אתגרים אינטלקטואליים. להלן מספר דוגמאות:
"תחרות הביצה המעופפת" - כיצד להשליך ביצה מגובה 48 מטרים מבלי שתישבר?
"תחרות קומ. בינה" - מרוץ בסגנון "מחפשים את המטמון" הכולל בעיות מתחומי המדעים השונים, ומיועד לבני נוער ולמבוגרים.
משחקי שחמט סימולטניים.
תחרות "מדע בשלוש דקות", במהלכה על המשתתפים להציג ולהסביר תופעה מדעית.
הרצאות וסיורים

במסגרת הפסטיבל ניתן היה לשמוע הרצאות של מדעני מכון ויצמן ולסייר ברחבי המכון בליווי מדריכים. בימי הפסטיבל התקיימו ביקורים במרכז המבקרים של מכון ויצמן, במגדל השמש ובביתו של חיים ויצמן, הנשיא הראשון של מדינת ישראל ושל מכון ויצמן למדע.
הפסטיבל כלל גם מופעי מוזיקה ותערוכות אמנות. בערבים התקיימו רבי-שיח שבהם המדענים שוחחו עם הקהל על נושאים אקטואליים מחזית המדע.
פעמיים ביום (שיר)

| --- | --- |

 סינגל בביצוע אדם
 מתוך האלבום פעמיים ביום
 יצא לאור:  1991
 שפה:  עברית
 אורך:  4:35
 חברת תקליטים:  פונוקול
 כתיבה:  יענקל'ה רוטבליט
 לחן:  גידי שטרן
 הפקה:  רן בגנו
"פעמיים ביום" הוא סינגל שהוקלט על ידי הזמר הישראלי אדם. הוא יצא לאור בשנת 1991, על ידי חברת התקליטים פונוקול, כסינגל מוביל מתוך האלבום פעמיים ביום.
רקע וכתיבה

השיר נכתב והולחן על ידי יענקל'ה רוטבליט וגידי שטרן והופק על ידי רן בגנו. הוא הוצג כמועמד לכניסה למצעד הפזמונים השבועי של רשת ג' ב-11 ביוני 1991. בשבוע לאחר נכנס לדירוג במקום ה-17. ב-2 ביולי עלה למקום התשיעי – המיקום הגבוה ביותר אליו הגיע. ב-13 באוקטובר, לאחר שלושה עשר שבועות רצופים, יצא מהמצעד השבועי. במצעד הפזמונים העברי השנתי ב-1991 דורג במקום ה-37.
מיקומי שיא

|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  ישראל | רשת ג' | 9 |  |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |   ‏‏‏  מצעדי סוף שנה (1991)>  |
| --- | --- | --- | --- |
|  ישראל | רשת ג' | 37 |  |
הערות שוליים

↑  המצעד השבועי של רשת ג' מתאריך 11 ביוני 1991, פזמונט
↑  המצעד השבועי של רשת ג' מתאריך 18 ביוני 1991, פזמונט
↑  המצעד השבועי של רשת ג' מתאריך 2 ביולי 1991, פזמונט
↑  המצעד השבועי של רשת ג', 13 באוקטובר 1991, פזמונט
↑  תשנ"א, פזמונט
| אדם |
| --- | --- | --- |
דיסקוגרפיה
| אלבומי אולפן | סוד • מרחוק לרחוק • חופשי • הימים שאנחנו ביחד • סוד האחד • רגעים קטנים • גאולה |  |
| אלבומי אוסף | פעמיים ביום • אדם – האוסף |  |
| אלבומי הופעה | LIVE זאפה – הלהיטים הגדולים • לייב בגריי 2023 |  |
| סינגלים | "לא לוקח בקלות" • "הכרזת מלחמה" • "ימים ברקיע" • "אין מוצא" • "בלדה בין כוכבים" • "סוד" • "תמונות" • "נוסע רחוק" • "מצטער" • "היא רוקדת לבדה" • "שקיעה אחת" • "איש עוד לא הכיר אותי" • "מרחוק לרחוק" • "מכור לאהבה" • "איש עוד לא הכיר אותי" • "תפקיד חיי" • "פעמיים ביום" • "עד" • "ברוש" • "לילות אהבה" • "נגד הגורל" • "סוס מעץ" • "מחר יהיה שקט" • "הדברים הכי פשוטים" |  |
פדרציית מלאיה

פדרציית מלאיה (במלאית: Persekutuan Tanah Melayu, בג'אווי: ڤرسكوتوان تانه ملايو, באנגלית: Federation of Malaya; לעיתים בקיצור מלאיה) הייתה פדרציה של 11 מדינות בחצי האי המלאי שהתקיימה בין 1948 ו-1963. הפדרציה החלה את דרכה כחלק מהאימפריה הבריטית, קיבלה עצמאות ב-1957 והייתה אחת המרכיבות של מלזיה.
היסטוריה

ב-1946 נוצר האיחוד המלאי, קולוניה פדרלית שאיגדה בתוכה את כל המושבות של בריטניה בחצי האי המלאי. מסיבות מגוונות הייתה התנגדות מקומית רחבה לאיחוד במתכונתו כפי שהייתה שהונהגה על ידי הארגון הלאומי של המלאים המאוחדים (UMNO).
רוב חברות הפדרציה היו במעמד של מדינת חסות של בריטניה, למעט פננג ומלאקה שהיו במעמד של קולוניות.
ב-31 באוגוסט 1957 הפדרציה קיבלה את עצמאותה. ב-1963 מלאיה התאחדה עם סינגפור, מושבת הכתר של סראוואק ומושבת הכתר של צפון בורנאו וכך נוצרה מלזיה. סינגפור פרשה מהמדינה החדשה כעבור שנתיים.
חברות הפדרציה

ג'והור (מלזיה) ג'והור
טרנגנו טרנגנו
מלאקה (מדינה) מלאקה
נגרי סמבילן נגרי סמבילן
סלנגור סלנגור
פהנג פהנג
פננג פננג
פרליס פרליס
פרק (מלזיה) פרק
קדה קדה
קלנטן קלנטן
ראו גם

היסטוריה של מלזיה
הערות שוליים

↑  קיבלה עצמאות ב-31 באוגוסט 1957. ראו דיוני הפרלמנט הבריטי: Federation of Malaya Independence Bill, Hansard
| --- | --- |
בקרת זהויות :  NLI: 987007545957905171  BnF: cb11883269k (data)  ISNI: 0000 0001 2170 3563  LCCN: sh85080080  NDL: 00567490  SUDOC: 02662009X  VIAF: 140664856   WorldCat (עם VIAF): 140664856 
ערך זה הוא קצרמרבנושא מדינות ובנושא מלזיה. אתם מוזמנים לתרום לוויקיפדיה ו.